آمریکا‌نین کونگره آرا سئچیم‌لرینده رسمی اولمایان نتیجه‌لره گؤره جمهوریتچی پارتی، سناتو‌داکی اکثریتینی قورویارکن، نماینده‌لر مجلیسین‌دکی اوستون‌لوگونو ایسه دموکرات‌لارا وئردی.
آمریکا-دا سئچیجی‌لر، نماینده‌لر مجلیسین‌دکی 435 صندلین هامیسی‌نین، سناتونو ایسه 100 صندلدن 35ی‌نین یئنی‌دن تعیین اولوناجاغی آرا سئچیم‌لر اوچون صاندیق باشینا گئتدی.
آمریکا مئدیاسی‌نین توپلادیغی رسمی اولمایان ایلکین نتیجه‌لره گؤره جمهوریتچی پارتی، 100 صندل سناتودا 50 صندله چاتیب. آمریکا-داکی سیستمه گؤره باشقان معاوینی مایک پنس'ین سناتو باشقانی ساییلماسی سببیله جمهوریتچی‌لر اکثریتی ده تامین ائتدی.
نماینده‌لر مجلیسینده ایسه دموکرات‌لارین 195صندلینه قارشی، جمهوریتچی‌لر بو آنا قدر 181سندل الده ائتمیش گؤرونور. بو آنا قدر گلن نتیجه‌لره گؤره دموکرات‌لار جمهوریتچی‌لرین 24 صندلینی قازانمیش وضعیتده.
کالیفورنیا ایالتین‌دن نماینده‌لر مجلیسینه تکرار سئچیلن و نماینده‌لر مجلیسی‌نین موجود آزینلیق لیدری دموکرات نانسی پلوسی
بو، دموکرات و جمهوریتچی‌ مسئله‌سی دئییل، آمریکا-دا ترامپ رهبرلیگینه قارشی آنایاسانی تکرار یئرینه یئتیرمک مسئله‌سی‌دیر". دئیه دانیشدی.
آمریکا جمهور باشقانی دونالد ترامپین دا پلوسینی تلفونلا آرایا‌راق دموکرات‌لارین نماینده‌لر مجلیسینده اوستونلوک الده ائتمه‌سین‌دن دولایی تبریک ائتدیگی بیلدیریلیب.
دونالد ترامپ،کونگره سئچیملری حاقیندا سوسیال مئدیادا توئیتر حسابیندان پایلاشیب. ترامپ، قطعی اولمایان نتیجه‌لرینه دایر کئچیردیگی ایلک قیمتلندیرمه‌ده "بؤیوک بیر اوغور". ایفاده‌سینی ایستیفاده ائتدی.
تمثیلیجیلر مجلیسینده اوستون‌لوگو دموکرات‌لارین اله کئچیرمه‌سینه باخمایا‌راق ترامپین بو نتیجه‌لری اوغورلو گؤرمه‌سی دقتی چکدی.
بو آرادا، میشیگان و مینسوتا ایالتلریندن سئچیم‌لره قاتیلان فیلیسطین اصیل‌لی راشیدا تلایب و سوما‌لی اصیل‌لی ایلهان اومار، یاریشی قازانا‌راق نماینده‌لر مجلیسینه گیرن ایلک موسلومان قادین عضولر اولماغی باشاردی.
